Video: Francois Van Coke en Karen Zoid se nuwe duet roer die hartsnare | Maroela Media
‘n Skermskoot uit die musiekvideo vir ‘Toe vind ek jou’.
Die video van Francois van Coke se enkelsnit “Toe vind ek jou”, ŉ duet saam met Karen Zoid, versprei soos ŉ veldbrand op sosiale media sedert dit Woensdag bekend gestel is en dit word reeds beskryf as “die mooiste ballade van die jaar”.
Die lied is deel van Francois se splinternuwe selfgetitelde solo-debuutalbum. “Hy slaan ŉ nuwe rigting in… op sý manier,” lui ŉ persverklaring. “Hy het genoeg geskree. Hy stel homself bloot op sekerlik een van die opwindendste vrystellings van 2015.”
Francois en Karen het vinnig en maklik beste vriende geword. Sy het hom geïnspireer om homself kwesbaar te maak met die liedjie. Die kyker sal dit voel, hoor en sien – die perfekte harmonie.
Die ander liedjies op dié album is ook nie so swaar soos sy ander groepe, Fokofpolisiekar of Van Coke Kartel, se klank nie. “Ek wou iets skep wat anders is en ek dink ek het dit reg gekry,” het Francois gesê.
Sy bekendstellingstoer skop vandag in Kaapstad af met ŉ gratis optrede om 20:00 by SGT Pepper in Langstraat.
Die album is beskikbaar op iTunes. Vir meer inligting besoek Francois van Coke se Facebook-blad of webtuiste.
Die toerdatums is hier beskikbaar.
Francois van Coke Karen Zoid video
Irma Steyn · 5 jare gelede
Uitstekend!!! Die man gee my hoendervleis wanneer hy sing!
Thelma · 5 jare gelede
Beslis ‘n nuwe gunsteling! Baie baie nice.
Wow, dis hoendervleispragtig!
Maryna · 5 jare gelede
Jaco Grobler · 5 jare gelede
Watter talent van altwee! Beslis een van die bestes van 2015!